Henry George

Henry George (2 de septembre 1839 in Philadelphia, Pennsylvania, SUA – 29 de octobre 1897 in Nove York, Nove York, SUA) esseva un economista politic e jornalista statounitese. Su scriptos esseva popular immensemente in le Statos Unite del seculo 19, e inceptava plure movimentos politic del si-nominate Era Progressive in le Statos Unite. Ille inspirava le philosophia economic cognoscite como Georgismo, que es le conviction que gente deberea posseder le valor que illos ipse produce, ma le valor economic que derivar ab terra (includente ressources natural) deberea pertiner equalmente a tote membros de societate. George argueva famosemente que un si-nominate "taxa singule" (anglese: single tax) de valor de terra crearea un plus productive e juste societate.

Su obra le plus famose, Progresso e Povressa (1879, anglese: Progress and Poverty), vendeva milliones de copias globalmente, e esseva le secunde libro plus legite de post le Biblia in le tarde 19e e prime 20e seculos. Le discurso investiga le paradoxo de inequalitate crescente e povressa durante progresso economic e technologic, e le captura de renta como un taxa de valor de terra e altere reformas de anti-monopolio que un remedio de esse e altere problemas social. Altere obras de George defendeva libere commercio, le voto secrete, e public possession de monopolios natural.

Ille esseva un jornalista per multe annos. Le popularitate de su scriptos e orationes conduceva le a presentar se a burgomaestro de Nove York in 1886 e 1897, recipiente respectivemente 31% e 4% del voto e finite ante Theodore Roosevelt in le prime cursa. Post su morte quatro dies ante le die de secunde election, 200 000 personas pareva a su funeres, que esseva circa 10% de population de Nove York.https://www.gameofrent.com/content/progress-and-poverty-review

 Referentias 

Categoria:Gente statounitese
Categoria:Economistas classic